Kasut

Kasut () atau sepatu ( pinjaman ) ialah sejenis alas kaki biasanya diperbuat daripada getah, kulit, kain, dan lain-lain yang menutupi bahagian kaki manusia. Tujuannya untuk melindungi dan memberikan keselesaan kepada kaki ketika melakukan pelbagai kegiatan.

Pemakaian
Masyarakat Melayu mengaturkan pemakaian kasut di luar rumah sahaja; kasut ditanggalkan lalu "berkaki ayam" sebaik memasuki rumah. Hal ini turut diikuti masyarakat-masyarakat tertentu lain sedunia seperti di rantau Asia termasuk orang Thai dan orang Jepun (yang akan menyediakan selipar dalam rumah khas), sampailah ke orang Māori di New Zealand. Berkasut juga sangat dilarang ketika memasuki rumah ibadah tertentu seperti masjid atau kuil.

Masyarakat Arab sendiri menganggap tapak kasut yang menyentuh tanah sebagai tempat paling rendah darjat; lalu melentangkan apatah lagi membaling kasut ke arah seseorang dianggap sebagai perlakuan menghina (sepertimana yang dilakukan wartawan Iraq Muntadhar al-Zaidi terhadap George W. Bush semasa sidang akhbar di Baghdad pada 2008).

Rujukan